|  |
| --- |
|  **STANDARDNI OBRAZAC SADRŽAJA DOKUMENTA ZA SAVJETOVANJE** |
| Naslov dokumenta | GRADSKI PROGRAM ZA MLADE GRADA KARLOVCA ZA RAZDOBLJE 2025.-2028. |
| Stvaratelj dokumenta, tijelo koje provodi savjetovanje | Upravni odjel za društvene djelatnosti Grada Karlovca |
| Svrha dokumenta / obrazloženje | Gradski program za mlade za razdoblje 2025.-2028. temelji se na prepoznatim prioritetima i smjernicama europskih i nacionalnih politika za mlade. Javne politike za mlade, kao važan sastavni dio političkog djelovanja i planiranja ulaganja u zemljama članicama Europske unije, usmjeravaju aktivnosti prema stvaranju povoljnog okruženja za osnaživanje mladih, njihovo uključivanje u društveni razvoj te jačanje njihove društvene participacije. Izradom četvrtog **Gradskog programa za mlade za razdoblje 2025.–2028.**, Grad Karlovac želi nastaviti dobru praksu te, u suradnji s mladima i drugim relevantnim dionicima, kreirati konkretne aktivnosti i mjere koje će pridonijeti boljem položaju i kvaliteti života mladih u gradu. Fokus je na stvaranju prilika za osobni, profesionalni i društveni razvoj mladih, uz naglasak na osiguranje podrške u svim područjima njihovog života – obrazovanju, zapošljavanju, stanovanju, zdravlju, socijalnoj zaštiti, kulturi, sportu i aktivnom sudjelovanju u zajednici. Kroz ovaj dokument, Grad Karlovac potvrđuje svoju posvećenost mladima, pružajući im priliku da budu aktivni sudionici u oblikovanju budućnosti svoje zajednice. Gradski program za mlade 2025.–2028. postavlja temelje za razvoj grada u kojem mladi imaju priliku rasti, napredovati i ostvarivati svoje potencijale.  |
| Datum dokumenta | 2.12.2024. |
| – web savjetovanje |
| – predmetni nacrt Gradskog programa za mlade grada Karlovca za razdoblje 2025.-2028. izrađen je temeljem Zakona o sustavu strateškog planiranja I upravljanja razvojem Republike Hrvatske (NN 123/17, 151/22)  |
| – rok zaprimanja odgovora – 2. siječnja 2025. godine Savjetovanje s javnošću jedinice lokalne i područne samouprave provode sukladno Zakonu o pravu na pristup informacijama (“Narodne novine” br. 25/13, 85/15, 69/22).Savjetovanje u pravilu traje 30 dana, osim u slučajevima kada se provodi sukladno propisu kojim se uređuje postupak procjene učinka propisa.Savjetovanje s javnošću počinje 2. prosinca 2024. godine i traje do 2. siječnja 2025. godine. Primjedbe i prijedlozi na Gradski program za mlade grada Karlovca za razdoblje 2025.-2028. Mogu se dati na priloženom obrascu dostavom u pisarnicu Grada Karlovca ili se mogu dostaviti e-mailom na adresu: mladi@karlovac.hr najkasnije do 2. siječnja 2025. godine. |
| -sudionici savjetovanja za dodatne upite mogu se obratiti:  Ivana Matan, 047/628-180 |
| – odgovori na postavljene upite i primjedbe biti će dostupni, osim ukoliko je onaj koji je poslao upit/primjedbu tražio da ostanu povjerljivi |
|  |